ประกาศกระทรวงการคลังประกาศกระทรวงการคลังเรื่องขยายกำหนดเวลาชำระภาษีสรรพสามิต[๑] อาศัยอำนาจตามความในมาตรา ๑๔แห่งพระราชบัญญัติภาษีสรรพสามิต พ.ศ. ๒๕๒๗รัฐมนตรีว่าการกระทรวงการคลังออกประกาศไว้ ดังต่อไปนี้ข้อ ๑ให้ยกเลิกประกาศกระทรวงการคลัง เรื่อง ขยายกำหนดเวลาชำระภาษีสรรพสามิตลงวันที่ ๑๙ พฤศจิกายน ๒๕๒๗ข้อ ๒ให้ขยายกำหนดเวลาชำระภาษีสรรพสามิตสำหรับสินค้าน้ำมันและผลิตภัณฑ์น้ำมันตามกฎหมายว่าด้วยพิกัดอัตราภาษีสรรพสามิตที่ผลิตในราชอาณาจักรซึ่งต้องยื่นแบบรายการภาษีพร้อมกับชำระภาษีตามมาตรา ๔๘ (๑) แห่งพระราชบัญญัติภาษีสรรพสามิตพ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ดังนี้(๑)กรณีความรับผิดในอันจะต้องเสียภาษีเกิดขึ้นในเวลาที่นำสินค้าน้ำมันและผลิตภัณฑ์น้ำมันออกจากโรงอุตสาหกรรมหรือคลังสินค้าทัณฑ์บนให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายใน๑๐ วันนับแต่วันที่นำน้ำมันและผลิตภัณฑ์น้ำมันนั้นออกจากโรงอุตสาหกรรมหรือคลังสินค้าทัณฑ์บน(๒)กรณีความรับผิดในอันจะต้องเสียภาษีเกิดขึ้นพร้อมกับความรับผิดในการเสียภาษีมูลค่าเพิ่มตามที่กำหนดในมาตรา๑๐ (๑) วรรคสอง แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายใน ๑๐ วันนับแต่วันที่นำน้ำมันและผลิตภัณฑ์น้ำมันนั้นออกจากโรงอุตสาหกรรมหรือคลังสินค้าทัณฑ์บนข้อ ๓ให้ขยายกำหนดเวลาชำระภาษีสรรพสามิต สำหรับสินค้า ดังต่อไปนี้ในกรณีความรับผิดในอันจะต้องเสียภาษีเกิดขึ้นพร้อมกับความรับผิดในการเสียภาษีมูลค่าเพิ่มตามที่กำหนดในมาตรา๑๐ (๑) วรรคสอง แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔โดยให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายในวันที่ ๑๕ของเดือนถัดจากเดือนที่นำสินค้านั้นออกจากโรงอุตสาหกรรมหรือคลังสินค้าทัณฑ์บน คือ(๑) เครื่องไฟฟ้า(๒) แก้วและเครื่องแก้ว(๓) รถยนต์(๔) เรือ(๕) ผลิตภัณฑ์เครื่องหอมและเครื่องสำอาง(๖)[๒]พรมและสิ่งทอปูพื้นอื่น ๆ(๗)[๓]รถจักรยานยนต์(๘)[๔]หินอ่อน และหินแกรนิต(๙)[๕]แบตเตอรี่(๑๐)[๖]เครื่องดื่มที่ผลิตจากโรงอุตสาหกรรมเครื่องดื่มที่มีการติดตั้งระบบมาตรวัดและระบบคอมพิวเตอร์สื่อสารทางไกลของกรมสรรพสามิตหรือที่กรมสรรพสามิตรับรองข้อ ๔ให้ขยายกำหนดเวลาชำระภาษีสรรพสามิต สำหรับสินค้า ดังต่อไปนี้ในกรณีที่ได้นำสินค้าออกจากโรงอุตสาหกรรมหรือคลังสินค้าทัณฑ์บนไปแสดงเพื่อขาย ณสถานที่ที่อธิบดีอนุญาตเป็นการชั่วคราวโดยให้ผู้ประกอบอุตสาหกรรมยื่นแบบรายการภาษีพร้อมกับชำระภาษีภายในวันที่๑๕ ของเดือนถัดจากเดือนที่จำหน่ายสินค้านั้นไป คือ(๑) เครื่องไฟฟ้า(๒) แก้วและเครื่องแก้ว(๓) เรือ(๔) ผลิตภัณฑ์เครื่องหอมและเครื่องสำอาง(๕)[๗]พรมและสิ่งทอปูพื้นอื่น ๆ(๖)[๘]รถจักรยานยนต์(๗)[๙]หินอ่อน และหินแกรนิต(๘)[๑๐]แบตเตอรี่(๙)[๑๑]เครื่องดื่มที่ผลิตโรงจากโรงอุตสาหกรรมเครื่องดื่มที่มีการติดตั้งระบบมาตรวัดและระบบคอมพิวเตอร์สื่อสารทางไกลของกรมสรรพสามิตหรือกรมสรรพสามิตรับรองข้อ ๕ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไปประกาศ ณ วันที่ ๓๐ ธันวาคม ๒๕๓๔สุธี สิงห์เสน่ห์รัฐมนตรีว่าการกระทรวงการคลังประกาศกระทรวงการคลังเรื่อง ขยายกำหนดเวลาชำระภาษีสรรพสามิต (ฉบับที่ ๒)ข้อ๓ประกาศนี้ให้ใช้บังคับตั้งแต่วันที่ ๑๘ กันยายน พ.ศ. ๒๕๓๙ เป็นต้นไปประกาศกระทรวงการคลัง เรื่อง ขยายกำหนดเวลาชำระภาษีสรรพสามิต (ฉบับที่ ๓)[๑๒]ข้อ ๓ประกาศนี้ให้ใช้บังคับตั้งแต่วันที่ ๒๓ พฤษภาคม ๒๕๔๐ เป็นต้นไปประกาศกระทรวงการคลังเรื่อง ขยายกำหนดเวลาชำระภาษีสรรพสามิต (ฉบับที่ ๑๔)[๑๓]ข้อ ๓ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปวิศนี/ผู้จัดทำ๑๙ มิถุนายน ๒๕๕๘[๑] ราชกิจจานุเบกษาเล่ม ๑๐๙/ตอนที่ ๑/ฉบับพิเศษ หน้า ๓/๑ มกราคม ๒๕๓๕[๒]ข้อ ๓ (๖) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๒)[๓]ข้อ ๓ (๗) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๓)[๔]ข้อ ๓ (๘) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๓)[๕]ข้อ ๓ (๙) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๓)[๖]ข้อ ๓ (๑๐) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๑๔)[๗]ข้อ ๔ (๕) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๒)[๘]ข้อ ๔ (๖) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๓)[๙]ข้อ ๔ (๗) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๓)[๑๐]ข้อ ๔ (๘) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๓)[๑๑]ข้อ ๔ (๙) เพิ่มโดยประกาศกระทรวงการคลัง เรื่อง ขยายกำหนดเวลาชำระภาษีสรรพสามิต(ฉบับที่ ๑๔)[๑๒] ราชกิจจานุเบกษาเล่ม ๑๑๔/ตอนพิเศษ ๔๕ ง/หน้า ๘/๑๖ มิถุนายน ๒๕๔๐[๑๓] ราชกิจจานุเบกษาเล่ม ๑๓๒/ตอนพิเศษ ๑๒๘ ง/หน้า ๑๐/๔ มิถุนายน ๒๕๕๘